Istorinė Lietuvos Respublikos Prezidentūra Kaune

**Istorinė Lietuvos Respublikos Prezidentūra** **Kaune** – pastatas Kauno senamiestyje, Vilniaus g. 33. Kaunui tapus laikinąja sostine, 1919–1940 m., čia buvo įsikūrusi Lietuvos Respublikos Prezidentūra. Dabar pastate veikia muziejus, šiaurėje eina Šv. Gertrūdos gatvė, pietinėje dalyje, ties Vilniaus gatve, lankytojams atviras Prezidentūros sodelis.

## Istorija

Rūmai pradėti statyti 1846 m. viduryje kaip privatus gyvenamasis namas buvusio Kauno dominikonų vienuolyno teritorijoje. Apie 1866 m. sklypas buvo aptvertas metaline tvora, o iš dabartinės Vilniaus g. pusės pradėtas veisti sodas, kuriuo laisvai galėjo naudotis visi norintieji. Kauno gubernijos gubernatoriui pastatas buvo nuomojamas, o 1876 m. buvo perpirktas iš jo savininko S. Feinbergo. Pirmojo pasaulinio karo metais jame kurį laiką gyveno kaizeris Vilhelmas II, buvo įsikūrusi vokiečių karinė administracija.

Tarpukario metais rūmuose 1919–1940 m. dirbo ir gyveno visi trys Lietuvos Respublikos Prezidentai: Antanas Smetona (1919–1920 m. ir 1926–1940 m.), Aleksandras Stulginskis (1920–1922 m. ėjęs Prezidento pareigas, 1922–1926 m.) ir Kazys Grinius (1926 m. birželis–gruodis). Rūmuose 1940 m. birželio 15 d. įvyko paskutinis Lietuvos Respublikos Vyriausybės posėdis prieš prasidedant Lietuvos okupacijai.

Sovietmečiu pastate buvo įkurti Pionierių rūmai, nuo 1955 m. – Mokytojų namai; rūmuose veikė kino teatras, biblioteka. 1989 m. pastatas perduotas Vytauto Didžiojo karo muziejui.

1996 m. Istorinės Prezidentūros sodelyje pastatytos skulptūros A. Smetonai (skulptorius A. Vaura), A. Stulginskiui (skulptorius V. Narutis) ir K. Griniui (skulptorius S. Žirgulis) atminti. 1998 m. pradėta su pertraukomis vykusi rūmų restauracija. Nuo 2004 m. rūmai buvo pavesti Lietuvos Respublikos Prezidento kanceliarijos žinion, kuri 2005 m. liepos 3 d. juos perdavė Nacionaliniam M. K. Čiurlionio dailės muziejui. 2005 m.liepos 5 d. įvyko simbolinis Prezidentūros atidarymas plačiajai visuomenei.

Dabar Istorinė Prezidentūra yra Nacionalinio M. K. Čiurlionio Dailės muziejaus filialas, kuriame be nuolatinių bei laikinų parodų ir ekspozicijų vyksta įvairios konferencijos, knygų pristatymai, diskusijos, konkursai, viktorinos, žinių turnyrai iš Pirmosios Lietuvos Respublikos istorijos ir kiti renginiai. Nuo 2011 m. Istorinė Prezidentūra kartu su partneriais centrinėmis Kauno miesto gatvėmis rengia bėgimą „Ir stok už garbę Lietuvos!“.

Šiuo metu Istorinėje Prezidentūroje galima aplankyti Prezidento darbo kambarį, Audiencijų salę, Budinčiojo karininko kabinetą, išvysti autentiškus įspūdingais medžio drožiniais puoštus laiptus, paauksuotus veidrodžius.

## Ekspozicija

Presidential Palace in Kaunas interior.jpg|Pirmojo aukšto kambarys su trimis tarpukario Lietuvos Respublikos prezidentų piešiniais
Presidential Palace in Kaunas interior 2.jpg|Pirmojo aukšto kambarys su Jono Jablonskio ir Vyčio piešiniais
Presidential Palace in Kaunas interior 3.jpg|Pirmojo aukšto eksponatai
Presidential Palace in Kaunas interior 4.jpg|Felikso Vaitkaus daiktai
Presidential Palace in Kaunas interior 5.jpg|Rašomoji mašinelė su pakeičiamojo šifro funkcija, naudota įvairių Lietuvos kariuomenės institucijų ir diplomatinėse misijose 1930-aisiais
Presidential Palace in Kaunas interior 6.jpg|Pirmojo aukšto eksponatai
Presidential Palace in Kaunas interior 7.jpg|Pirmojo aukšto eksponatai
EuroBasket 1937 trophy.jpg|1937 m. Europos krepšinio čempionato trofėjus
EuroBasket Women 1938 and EuroBasket 1939 Men trophies.jpg|1938 m. Europos moterų krepšinio čempionato ir 1939 m. Europos krepšinio čempionato trofėjai
Presidential Palace in Kaunas interior 10.jpg|Tarpukario Lito versija ir tarpukario Lietuvos Respublikos Konstitucija
Presidential Palace in Kaunas interior 11.jpg|Tarpukario pašto ženklai ir autentiškas bilietas į krepšinio rungtynes 1939 m. Europos krepšinio čempionate
Presidential Palace in Kaunas interior 12.jpg|Veidrodžių kambarys šalia pagrindinės audiencijų salės su tarpukario Lietuvos Respublikos prezidentais
Presidential Palace in Kaunas interior 13.jpg|Pagrindinė audiencijų salė su tarpukario Lietuvos Respublikos prezidentais
Presidential Palace in Kaunas interior 14.jpg|Pagrindinė audiencijų salė su tarpukario Lietuvos Respublikos prezidentais
Presidential Palace in Kaunas interior 15.jpg|Pagrindinė audiencijų salė su tarpukario Lietuvos Respublikos prezidentais
Presidential Palace in Kaunas interior 16.jpg|Lietuvos Respublikos Vyriausybės žinios
Presidential Palace in Kaunas interior 17.jpg|Prezidentinis skėtis su monograma A. S., lėkštė su Antano Smetonos atvaizdu, dovanotas šveicariškas laikrodis
Presidential Palace in Kaunas interior 18.jpg|Prezidento Aleksandro Stulginskio himnas (kairiuosiuose kampuose), arešto nutarimas
Presidential Palace in Kaunas interior 19.jpg|Prezidento Kazio Griniaus daiktai
Presidential Palace in Kaunas interior 20.jpg|Antrojo aukšto eksponatai
Presidential Palace in Kaunas interior 21.jpg|Antrojo aukšto eksponatai
Chronicon terrae Prussiae.jpg|Prūsijos žemės kronika
Presidential Palace in Kaunas interior 23.jpg|Medalių modeliai, skirti pažymėti pirmuosius Lietuvos Respublikos nepriklausomybės metus
Presidential Palace in Kaunas interior 26.jpg|Prezidentinis darbo kambarys antrajame aukšte
Presidential Palace in Kaunas interior 25.jpg|Prezidentinis darbo kambarys antrajame aukšte
Presidential Palace in Kaunas interior 24.jpg|Prezidentinis darbo kambarys antrajame aukšte


## Istorinėje Prezidentūroje buvusios parodos
* Tango su Mirtimi: Pirmasis pasaulinis karas Luiso Ramakerso karikatūrose (2014 06 27 – 2015 06 28)
* *[http://www.istorineprezidentura.lt/index.php?content=90&subcontent=515&lang=lt Pirmojo pasaulinio karo ženklai Kaune]*(2014 05 01 – 2014 10 31)
* *[http://www.istorineprezidentura.lt/index.php?content=90&subcontent=209&lang=lt Pirmasis iš piliečių: Lietuvos Respublikos Prezidento institucijai – 90 metų ]*( 2009 04 06 – 2014 09 01)
* Inteligentų šeima Pirmojoje Lietuvos Respublikoje(2013 07 04 – 2016 06 20)
* Gimęs tai vietai ir toms pareigoms: Prezidentas Aleksandras Stulginskis (1922–1926 m.) (2015 02 26 – 2016 06 01)
* Fotografijų paroda „Dingęs Kaunas“ (2015 05 16 - 2015 10 31)
* Europa ant operacinio stalo: Pirmasis pasaulinis karas Luiso Ramakerso karikatūrose (2015 06 25– 2016 06 01)
* Miesto bitės: žmonės ir jų darbai Kaune 1918–1940 m. – lauko paroda (Paroda veikė iki 2016 m. spalio 31 d.) 
* Prioritetų pasjansas: Valstybės ir Tautos šventės Pirmojoje Lietuvos Respublikoje (1918–1940 m.) (Paroda veikė iki 2018 m. vasario 1 d.) 
* Praktinė demokratija: Prezidento Kazio Griniaus receptas. (Paroda veikė 2016 m. birželio 8 d. – 2017 m. birželio 8 d. 
* Ypatinga dovana Lietuvai. Paroda veikė 2018 m. birželio 7 d. – 2020 m. birželio 5 d. 
* [ 100 reikšmingiausių Pirmosios Lietuvos Respublikos įvykių (1918–1940 m.). (Paroda veikė 2018 m. vasario 15 d. – 2021 m. gruodžio 1 d.)](http://%5Bhttps://istorineprezidentura.lt/apie-mus/parodu-archyvas/560-100-reiksmingiausiu-pirmosios-lietuvos-respublikos-ivykiu-1918-1940-m.html%20100%20reikšmingiausių%20Pirmosios%20Lietuvos%20Respublikos%20įvykių%20(1918–1940%20m.).%20(Paroda%20veikė%202018%20m.%20vasario%2015%20d.)

## Istorinėje Prezidentūroje veikiančios parodos

* Sugrįžtančios relikvijos – pastovi ekspozicija 
* Pirmosios Lietuvos Respublikos Prezidentai ir Prezidento institucija. Nuolatinė ekspozicija, veikia nuo 2014 m. gruodžio 16 d. (nuolat atnaujinama)
* Atiduok, ką privalai: 1920–1940 metų Lietuvos Respublikos valstybiniai apdovanojimai. Paroda veikia 2020 m. vasario 13 d. – 2024 m. vasario 1 d. 
* Rūmų istorijos. Ekspozicija veikia 2021 m. gruodžio 15 d. – 2025 m. liepos 15 d.

## Nuorodos

* http://www.istorineprezidentura.lt/